Skollenborg stasjon

Skollenborg stasjon var en jernbanestasjon langs Sørlandsbanen i Kongsberg kommune i Viken fylke.

Historie

Stasjonen ble åpnet i 1871 i forbindelse med at Randsfjordbanens sidelinje Hokksund – Kongsberg ble åpnet, som første del av den framtidige Sørlandsbanen. Stasjonen ble fjernstyrt i 1967, men hadde billettsalg til 1982, da den ble ubemannet. Stasjonsbygningen er den originale fra 1871, tegnet av arkitekt Georg Andreas Bull. Stasjonen er ikke vernet, det er derimot transformatorstasjonen på stasjonstomta, som ble tegnet av Gudmund Hoel, og oppført i 1926. Stasjonen ble lagt ned i desember 2012 i forbindelse med innføring av ny grunnrutemodell for jernbanetrafikken i østlandsområdet.

Frem til 9. desember 2012 stoppet lokaltog Kongsberg-Eidsvoll ved stasjonen, som ligger på Sørlandsbanen. Reisetiden fra Oslo S var ca. 1 time 20 min. Avstanden til Kongsberg var 5 km.

Se også
Skollenborg kraftverk

Litteratur

Referanser

Eksterne lenker 

Jernbanestasjoner på Sørlandsbanen
Nedlagte jernbanestasjoner i Norge
Jernbanestasjoner i Buskerud
Samferdsel i Kongsberg
Jernbanestasjoner åpnet i 1871
1871 i Norge
Jernbanestasjoner nedlagt i 2012
Bygninger tegnet av Georg Andreas Bull
Byggverk i Kongsberg